Rynhardt in wolke oor Bok-buiging wink | Netwerk24
Deur Christo Buchner 17 Julie 2019 19:30
Rynhardt Elstadt sal Saterdag teen die Wallabies sy Bok-debuut maak. Foto: Gallo Images
Tog is hierdie voormalige flank van die Stormers beloon deurdat hy sy Bok-debuut Saterdag op Ellispark teen Australië te maak.
“Dit is vir my ’n geweldige eer,” het Elstadt Woensdag by die spanaankondiging gesê.
“My spel het in Frankryk ten goede ontwikkel. Ek glo ek is nog basies dieselfde persoon, maar ek is wel kalmer op die veld en speel ook meer na die bal toe en ook nie meer eintlik die man nie.”
In sy speeldae hier by die Westelike Provinsie en Stormers het hy ’n reputasie gehad as iemand wat geniepsig kan wees.
Elstadt het vir die Franse Top14-kampioen, Toulouse, as losvoorspeler uitgeblink.
“Daar word ’n heeltemal ander soort rugby daar gespeel. Die tempo in Frankryk is stadiger as wat dit hier in die Suidelike Halfrond is en ek voel daar word hier ook harder aan ons rugby gewerk as daar in Frankryk.
“Maar rugby is rugby en ek is superopgewonde om deel van die Bok-opset te kan wees. Ek gaan op die veld draf met die benadering om net die beste te doen wat ek kan.”
Hy sê die seisoen is besonder lank in Frankryk.
“Ons speel omtrent tien maande van die jaar. Ek het daar geleer om dinge net wedstryd vir wedstryd te vat en nie te ver vooruit te kyk nie,” sê Elstadt, wat homself teen die Wallabies op ’n spesiale manier in toetsrugby wil aankondig.
“Die taal was aanvanklik ook maar ’n groot probleem, maar namate jy ingeskakel word, raak alles al hoe makliker en pas jy dan gou aan.”
Meer oor: Bokke | Springbokke | Wallabies | Rynhardt Elstadt
Bokke benader Saterdag ‘soos All Black-toets’
Dis dalk Jantjies kwadraat op Ellispark